[{"text_idx": "#000003", "text": "gyda Mari GwenllianA\u0311 hithau\u2019n ddiwedd Ionawr, diwedd mis cyntaf 2021, dyma neges atgoffa i ti gan y biwti Mari Gwenllian, H.I.W.T.I sy\u2019n lledaenu\u2019r cariad am ddathlu\u2019r corff. Dy hyfryd gorff. Cara dy gorff, cara ti dy hun fel yr wyt ti!*Mae modd prynu cynnyrch hyfryd H.I.W.T.I ymaDim ond fi, fy mola hyfryd a fy nghoesau lysh yma i dy di atgoffa bod \u2018blwyddyn newydd\u2019 yn llythrennol yn golygu ei bod hi\u2019n fis Ionawr eto. Ionawr oedd hi flwyddyn yn o\u0302l a bydd hi\u2019n Ionawr eto mewn blwyddyn.Alli di fyth bwlio dy gorff bob mis Ionawr a disgwyl iddo newid dy fywyd.Cer tu fas, cer i gerdded, dechreua arferion newydd (fi wrth fy modd yn mynd i'r gym a bydden i\u2019n awgrymu gwneud hynny ond damo #covid). Dere o hyd i dy \u2018chwaraeon\u2019 dy hun a\u2019i fwynhau. Os yw hynny'n codi pwysau neu'n rhedeg, ymarferion ioga ysgafn neu fynd am dro i dy siop goffi agosaf.Dal ati i symud dy gorff a chael awyr iach. Ond paid a\u0302 rhoi dy hun trwy rywbeth nad wyt ti'n ei fwynhau er mwyn i ti allu postio llun ohonot mewn bicini ym mis Mehefin pan fyddi di\u2019n dala dy wynt ar gefn lilo yn dy ardd (eto, blydi #covid) a disgwyl iddo wneud ti'n hapus, yn wyrthiol.Mae \u2018mynd yn o\u0302l i rwtin\u2019, beth bynnag mae hynny\u2019n ei olygu, yn iawn. Fi\u2019n mynd no\u0302l i fwyta llysiau a phrotein ac ymarfer corff yn amlach, ond mae hynny oherwydd mae\u2019n wirioneddol fy ngwneud i'n hapus a dyna pryd dwi'n teimlo orau - yn fy nghorff ond yn bwysicach fyth, fy ymennydd. Rho gariad pur i dy gorff, nid cosb \u2764\ufe0f"}]